PATVIRTINTA

Telšių lopšelio-darželio “Nykštukas“

Direktoriaus 2024 m. balandžio 03 d.

Įsakymu Nr. V1-29

**TELŠIŲ LOPŠELIO-DARŽELIO „NYKŠTUKAS“**

**RESPUBLIKINIO PROJEKTO**

**„MIELAS VAIKELI, ŠVĘSKI DIENĄ TU DARŽELIO“**

**NUOSTATAI**

**I.BENDROSIOS NUOSTATOS**

1. Respublikinio projekto „Mielas vaikeli, švęski tu dieną darželio” nuostatai reglamentuoja tikslus, uždavinius, organizavimo tvarką.

2. Projektą organizuoja Telšių lopšelis-darželis „Nykštukas”.

3. Projekto aktualumas. Frydrichas Vilhelmas Augustas Friobelsas buvo vokiečių pedagogas. Ypatingai pasižymėjo ne tik dėl to, kad atpažino ankstyvojo amžiaus vaikų ugdymo svarbą, bet ir sukūrė sistemą, kuri tai skatina. Jis yra pirmojo [vaikų darželio](https://lt.wikipedia.org/wiki/Vaik%C5%B3_dar%C5%BEelis) įkūrėjas, kuris buvo įkurtas 1840 m. Bad Blankenburge. Skirtumas nuo tuo metu egzistavusių vaikų priežiūros įstaigų buvo toks, kad vaikų darželyje vadovavosi pedagogine koncepcija. Vaikų darželis sujungė vaikų priežiūrą su ugdymu ir auklėjimu. Friobelso garbei, jo gimimo diena, balandžio 21d., paskelbta pasauline vaikų darželio diena, o [JAV](https://lt.wikipedia.org/wiki/JAV) ši diena švenčiama kaip nacionalinė vaikų darželio diena.

**Šiuo projektu siekiame ir Lietuvoje populiarinti ir švęsti pasaulinę vaikų darželio dieną – balandžio 21 d.**

4. Informacija apie projektą ir nuostatai skelbiami Telšių lopšelio-darželio „Nykštukas“ interneto svetainėje [www.ldnykstukas.lt](http://www.ldnykstukas.lt).

5. Projekto partneris – Telšių švietimo centras.

**II. TIKSLAS IR UŽDAVINIAI**

6. **Projekto tikslas** – populiarinti ir švęsti pasaulinę vaikų darželio dieną.

7. **Projekto uždaviniai:**

7.1. Skatinti socialinį bendravimą ir draugystes tarp vaikų;.

7.2. Skatinti fizinį aktyvumą, pažįstant gimtąjį miestą;

7.3. Dalyvauti bendruose kūrybiniuose procesuose;

7.4. Suteikti vaikams teigiamų emocijų.

**III. DALYVIAI**

8. Projekte kviečiami dalyvauti Lietuvos ikimokyklinio ugdymo įstaigų bendruomenės nariai (vaikai, tėveliai, pedagogai, kiti ugdymo įstaigų darbuotojai).

**IV. ORGANIZAVIMO IR DALYVAVIMO TVARKA**

9. Projekto organizatorius - Telšių lopšelis-darželis “Nykštukas”, Žalgirio 2, Telšiai, tel.: 844460295, el. p. [nykstukas.telsiai@gmail.com](mailto:nykstukas.telsiai@gmail.com).

10. Projekto koordinatorės Telšių lopšelis-darželis „Nykštukas” ikimokyklinio ugdymo mokytojos Sandra Paulauskienė ir Natalija Dacienė, tel.: +37067778046, [sandra.paulauske@gmail.com](mailto:sandra.paulauske@gmail.com).

11. Projekto trukmė 2024 m. balandžio 19 d. – balandžio 26 d.

12. Projekto dalyviai (visų rajonų, išskyrus Telšių rajoną) balandžio 19 d. sutelkia savo bendruomenę ir organizuoja eiseną savo ugdymo įstaigos teritorijoje arba artimiausioje aplinkoje. Eisenos metu turi atsispindėti įstaigos atributika (vėliava, plakatai ir pan.). Dalyviai eisenos būdus, metodus, formas pasirenka savarankiškai.

13. Telšių rajono ikimokyklinių įstaigų dalyviai balandžio 19 d. sutelkia komandą iš 20 vaikų ir keliauja į žygį per Telšius surandant 5 miesto objektus, kurie užsiregistravusiems bus pateikti atskiru priedu. 10.30 val. visų įstaigų komandos susitinka Telšių Turgaus aikštėje. Visa kolona žygiuoja link Telšių miesto amfiteatro, kur jų lauks šventinė pramoga. Reikia turėti savo įstaigos vėliavą ar kitus simbolinius atributus ir simbolinę dovanėlę kitai komandai.

14. Projekte dalyvaujantys pedagogai užpildo dalyvio anketą (1 priedas), registruojasi Semi+ sistemoje, parenka 2-3 nuotraukas arba nuotraukų koliažą, kuriame matytųsi eisena ir atsiunčia el.p. [sandra.paulauske@gmail.com](mailto:sandra.paulauske@gmail.com) iki 2024 m. balandžio 26 d.

15. Iš dalyvių nuotraukų bus sukurtas video ir jis bus eksponuojamas lopšelio-darželio „Nykštukas“ internetinėje svetainėje [www.nykstukas.telsiai@gmail.com](http://www.nykstukas.telsiai@gmail.com) ir Facebook tinkle, bei atsiųstas kiekvienam dalyviui.

**V. BAIGIAMOSIOS NUOSTATOS**

16. Projekto dalyviams bus parengtos Telšių lopšelio-darželio Nykštukas direktoriaus padėkos, metodinės veiklos pažymos pedagogams.

17. Pateikdamas darbus autorius tampa projekto dalyviu.

18. Autorius, pateikdamas nuotraukas projektui, patvirtina, kad yra šios nuotraukos autorius ir yra gavęs joje esančių asmenų sutikimą šią nuotrauką pateikti projektui. Už autorinių teisių pažeidimus atsako nuotraukas pateikę asmenys.

19. Organizatoriai pasilieka teisę projekto dalyvių darbus naudoti neatlygintinai, publikuoti savo nuožiūra.

20. Organizatoriai pasilieka teisę, esant blogoms oro sąlygoms, keisti renginio datą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

DALYVIO ANKETA

|  |  |  |  |
| --- | --- | --- | --- |
| **Eil.**  **Nr.** | **Ugdymo įstaiga** | **Dalyvio vardas, pavardė** | **Dalyvio kontaktai** (telefono nr., el.paštas) |
|  |  |  |  |
|  |  |  |  |